Diari Oficial de la Generalitat Valenciana


Sumari del DOGV 4628, del 12-11-2003 (2003/11905)

Notificació de la resolució de l'expedient O.F. 248, 249/01, a Ana Boluda Juanes.
---------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11404


Organisme emissor
:   Conselleria de Sanitat

Tipus de document
:   Anunci

Notificació de la resolució de l'expedient O.F. 248, 249/01, a Ana Boluda Juanes. [2003/X11644]
  
No ha sigut possible notificar de manera personal i directa a Ana Boluda Juanes els tràmits de l'expedient OF 248, 249/01. Es publica la resolució del director general per a la Prestació Farmacèutica de data 18 de febrer de 2003 en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 d'octubre de 2003.- El director general de Farmàcia i Productes Sanitaris: José Luis Gomis Gavilán.
  
«Vistes les sol·licituds d'obertura d'una nova oficina de farmàcia en el municipi de València instades per Ana Boluda Juanes i per M. Encarnación Llueca Tordera, al Col·legi Oficial de Farmacèutics de la província de València, a l'empara dels articles 3.1.a del Reial Decret 909/1978, de 14 d'abril, i examinats els fets següents.
  
Fets
  
I. Amb data 18 de setembre de 1991, Ana Boluda Juanes va sol·licitar al Col·legi Oficial de Farmacèutics de la província de València, l'autorització preceptiva per a l'obertura d'una nova oficina de farmàcia al municipi de València, a l'empara de l'article 3.1.a del Reial Decret 909/1978, de 14 d'abril.
  
Es va incoar l'expedient i s'hi va incorporar la sol·licitud de M. Encarnación Llueca Tordera.
  
II. El Col·legi Oficial de Farmacèutics de la província de València, amb data 8 de novembre de 2001, trasllada expedients a la Direcció General per a la Prestació Farmacèutica de la Conselleria de Sanitat en compliment del Decret 105/1998, de 21 de juliol, sobre competències en matèria d'ordenació farmacèutica.
  
III. El Col·legi Oficial de Farmacèutics de la província de València, en agost i novembre de 2001, va enviar una còpia compulsada dels expedients sobre peticions anteriors al municipi de València a la Direcció General per a la Prestació Farmacèutica de la Conselleria de Sanitat, en compliment del Decret 105/1998, de 21 de juliol, sobre competències en matèria d'ordenació farmacèutica.
  
IV. En l'expedient s'obrin successivament períodes de prova i d'audiència i vista per a les persones interessades en l'expedient.
  
Als fets anteriors s'apliquen els fonaments jurídics següents.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat; el Decret 105/1998, de 21 de juliol, del Consell de la Generalitat Valenciana, sobre competències en matèria d'ordenació farmacèutica; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat; el Decret 198/1999, de 19 d'octubre, del Consell de la Generalitat Valenciana; i el Decret 46/2001, de 27 de febrer, que modifica l'anterior.
  
II. Formulades les sol·licituds a l'empara del que disposa l'article 3.1.a del Reial Decret 909/1978, de 14 d'abril, la qüestió és si al municipi de València les xifres de població han augmentat en cinc mil habitants, per a la qual cosa «es prendrà com a xifra inicial de referència la del cens corresponent a l'any en què s'haja obert al públic l'última oficina de farmàcia», com reflectix l'article 3.1.a del Reial Decret 909/1978, esmentat adés. Prenent com a població inicial de referència la corresponent a l'any 1990, any en què es va obrir al públic l'oficina de farmàcia núm. V-1093-F, és de 758.738 habitants de dret, segons un certificat de l'INE.
  
Com a població final, segons reiterada jurisprudència, es computarà la vigent en la data en què es va formular la sol·licitud que va donar lloc a la incoació de l'expedient, que va ser l'any 1991. No queda provat un increment de 5.000 habitants, per tant, no cal concedir l'autorització sol·licitada, resolc:
  
Denegar l'autorització preceptiva sol·licitada per Ana Boluda Juanes i per M. Encarnación Llueca Tordera, per a l'obertura d'una nova oficina de farmàcia en el municipi de València.
  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat, en el termini d'un mes comptador a partir de l'endemà de la data de notificació.